stanford-oval/wikipedia huggingface dataset:
Ennuskivien mahti
Juoni

Jade, Opale ja Ambre saavat 14-vuotissyntymäpäivänään tietää, että heille on jo muinaisissa kirjoituksissa osoitettu suuri tehtävä. Voimallisten ennuskivien avulla tyttöjen on pelastettava viimeinen maa, jossa uskotaan kaikkien olentojen kauneuteen, luovuuteen ja vapauteen.
Samaan aikaan Joa-niminen tyttö kamppailee vakavan sairauden kourissa pariisilaisessa sairaalassa. Joa horjuu elämän ja kuoleman välimailla, mutta alkaa nähdä ihmeellistä unta, joka antaa hänelle uusia voimia. Joan elämä on Jaden, Opalen ja Ambren neuvokkuuden varassa.
Kirjassa seurataan myös muistinsa menettäneen hovaliinin (kiertävä ritari), Nimettömän tarinaa. Hän herää eräänä päivänä niityltä, muistamatta mitään. Nimetön saa matkaseurakseen Ikijontun ja yhdessä he yrittävät selvittää, mitä Nimetön on menneisyydessään tehnyt. Loppujen lopuksi heidän ja tyttöjen tarinat liittyvät yhteen.
Tytöt joutuvat erilaisiin hankaliin tilanteisiin ja yrittävät samalla pelastaa kolmannen ulottuvuuden, jonka neuvosto uhkaa vallata kokonaan itselleen.
Henkilöt

Jade: Yksi ennustuksen kolmesta tytöstä. Jade vietti lapsuutensa aatelismiehen palatsissa. Hän sai 14-vuotispäivänään kuulla, ettei tämä ole hänen oikea isänsä. Jade on luonteeltaan ylpeä ja päättäväinen ja kommentoi jokaista sanaa mitä joku sanoo mutta osaa olla myös hyvin ystävällinen ja auttavainen.
Opale: Yksi ennustuksen tytöistä. Varttui tavallisessa kylässä. Opale kuvataan hiljaiseksi ja kylmäksi, mutta hänestä tulee kirjan edetessä esiin uusia puolia. Opale ja Jade eivät tule toimeen keskenään.
Ambre: Yksi ennustuksen tytöistä. Ambre vietti lapsuutensa köyhässä perheessä. Hän saa kuulla äitinsä kuolinvuoteella, ettei ole tämän oikea tytär. Ambre on tytöistä ystävällisin ja hänen on vaikea ymmärtää Jaden ylpeyttä.
Nimetön: On menettänyt muistinsa. Kuvataan mietteliääksi ja urheaksi. Saa kirjan edetessä kuulla menneisyydestään kauheita asioita.
Joa: Tyttö, joka on kuolemaisillaan sairaalassa vuonna 2002. Joan vanhemmat ovat kuolleet ja ystävät ovat hylänneet hänet. Joa alkaa nähdä ihmeellisiä unia, jotka auttavat häntä jatkamaan eteenpäin.
Erik Pettersson (jääpalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Erik Patrik Pettersson
Syntymäaika: 22. heinäkuuta 1995 (ikä 29)
Syntymäpaikka: Söderfors,  Ruotsi
Pelipaikka: Hyökkääjä
Pituus: 180 cm
Paino: 82 kg
Lempinimi: EP
Seura
Seura:  Sandvikens AIK
Junioriseurat
: Söderfors GoIF
Seurat
| Vuodet | Seura | O | (M) |
| 2009-2010 |  Söderfors GoIF | 10 | (3) |
| 2010– |  Sandvikens AIK | 112 | (150) |
| Yhteensä | Yhteensä | 122 | (153) |
Maajoukkue
| 2014– |  Ruotsi | 5 | (7) |
 Seurajoukkueuran tilastot kattavat vain kansalliset sarjat, päivitetty 7.12.2014.  Maajoukkueuran tilastot päivitetty 7.12.2014.
Erik Pettersson (s. 22. heinäkuuta 1995 s. Söderfors) on ruotsalainen jääpalloilija. Hän edustaa Ruotsin Elitserienissä pelaavaa Sandvikens AIK:ta.
Pettersson nousi kasvattajaseurassaan Söderfors GoIF:ssa edustusmiehistöön 14-vuotiaana kaudella 2009-2010. Seuraavana vuonna hän siirtyi Elitserieniin huippuseuraan Sandvikeniin ja on oli voittamassa 15-vuotiaana ensimmäistä Ruotsin mestaruuttaan. Tähän mennessä mestaruuksia on kertynyt kaksi. Hänet valittiin keväällä 2014 Ruotsin A-maajoukkueeseen, jossa hän on ollut voittamassa hopeaa kevään 2014 MM-kisoissa.
Saavutukset

Maajoukkueessa
MM-hopea: 2014
Seurajoukkueissa
Ruotsin mestari: 2012 ja 2014
Ruotsin mestaruushopeamitalisti: 2013
Henkilökohtaisesti
Vuosien 2013 ja 2014 Ruotsin junioripelaaja.
Vuoden 2014 Ruotsin jääpallon tulokas.
Ernst Lehner

Ernst Lehner (7. joulukuuta 1912 Augsburg Baijeri, Saksa – 10. tammikuuta 1986) oli saksalainen jalkapalloilija, pelipaikaltaan keskushyökkääjä.
Lehner edusti urallaan Schwaben Augsburgia, Blau-Weiß 1890 Berliniä ja Viktoria Aschaffenburgia. Hän pelasi yhteensä 74 liigaottelua ja teki niissä 13 maalia. Saksan maajoukkueessa hän pelasi yhteensä 65 ottelua ja teki niissä 31 maalia. Hän edusti joukkuetta vuoden 1938 maailmanmestaruuskilpailuissa ja teki 2 maalia.
Räntämäen pienoiskivikirkko

Räntämäen pienoiskivikirkko on Jämsässä Auvilan kartanon mailla sijaitseva pieni kivikirkko. Kirkon ja siihen kuuluneen hirsisen pienoispappilan rakensivat 1847 Porvoon lukiota 1840-luvulla käyneet Auvilan kartanon omistaneen Grönholmin perheen viisi poikaa, joista kolme aikoi opiskella papeiksi. He muodostivat keskuudestaan myös pienoisseurakunnan. Tarkoituksena lienee ollut etukäteen perehtyminen tuleviin kirkollisiin tehtäviin. Porvoon lukion rehtorina oli tähän aikaa runoilija J. L. Runeberg.
Kirkossa saarnattiin sunnuntaisin ja kirkon tornissa oli pieni kello, jota soitettiin ennen jumalanpalveluksen alkua. Kirkossa oli erään Lindhin maalama alttaritaulu, numerotaulu, pieni kynttiläkruunu katossa ja kynttilöiden kiinnikkeet seinillä. Kirkon arkistoa on säilynyt Auvilan kartanossa. Arkistoon kuuluu muun muassa kirkonkirjoja seurakuntalaisista, kirkkolakikirja, tilikirja, virsikirja, kirkkokäsikirja, päiväkirja seurakunnan tapahtumista, seurakunnan historia ja käsinkirjoitetun Räntämäki Tidning -lehden numeroita.
Kirkon rakentaneista Grönholmin veljeksistä kaksi Fredrik Johan Grönholm (1824–1854) ja Otto Ferdinand Grönholm (1827–1855) vihittiin papeiksi, mutta he kuolivat jo nuorina. Kolmas veli ja kirkkohankkeen johtaja Alfred Achates Grönholm kuoli jo ollessaan Porvoon lukion viimeisellä luokalla. Seurakunnassa olivat mukana myös Jämsän silloisen kirkkoherran Nordströmin pojat, jotka opiskelivat teologiaa Helsingin yliopistossa.
Ernst Lindroth

Ernst Edvard Lindroth (vuodesta 1906 Linko, 24. marraskuuta 1864 Pohja – 26. toukokuuta 1928 Tampere) oli suomalainen kuoronjohtaja.
Kymmenvuotiaana orvoksi jäänyt Lindroth vietti lapsuutensa Helsingissä ja Porissa kunnes muutti Tampereelle 1870. Hän työskenteli aluksi pari vuotta Tampellan pellavatehtaalla ja siirtyi sitten 12-vuotiaana Finlaysonin puuvillatehtaalle, jossa hän oli työssä 24 vuoden ajan aluksi varastossa ja sitten valmistusosastolla. Tämän jälkeen Lindroth oli Tampereen Verkatehtaan palveluksessa 27 vuoden ajan ensin konttorissa ja sitten varastonhoitajana. Hänen musiikinopettajanaan toimi niin ikään Tampellalla työskennellyt Fredrik Lundelin, joka opetti Lindrothille musiikin teoriaa, kornetinsoittoa sekä orkesterin- ja kuoronjohtamista. Vuosina 1894–1896 hän suoritti musiikkiopintoja myös Helsingin musiikkiopistossa Tampereen kaupungin myöntämän apurahan turvin. Lindroth seurasi Lundelinia Tampereen VPK:n orkesterin- ja kuoronjohtajana sekä Työväen Laulu- ja Soittoseuran orkesterinjohtajana. Lisäksi hän johti Tampellan puuvillatehtaan, Tampereen suojeluskunnan sekä Tampereen Nuorisoseuran kuoroja.
Lindrothin puoliso oli Fredrik Lundelinin tytär Maria Elisabeth. Pariskunnan lapsista Ernst Linko tunnetaan säveltäjänä ja Erkki Linko kapellimestarina.
Ei se mitn!

| Ei se mitn! Turo’s Hevi Gee |
| --- | --- | --- |

Studioalbumin tiedot
 Äänitetty : Speedy Saarinen, Finnvox studiot, 1999
 Julkaistu: 1999
 Tuottaja(t): Hate Kinnunen
 Tyylilaji: huumorirock
 Levy-yhtiö: Audiovox Records
Turo's Hevi Geen muut julkaisut
| 20 Turo's Hevi Geetä 1997 | Ei se mitn! 1999 | Mitäs tilasit!! 2000 |
Ei se mitn! on suomalaisen huumorirock-yhtyeen Turo’s Hevi Geen kuudes studioalbumi, ja se on ilmestynyt 1999. Albumille myönnettiin kultalevy vuonna 2001. Albumi on äänitetty Finnvox-studioilla, äänittäjänä Jyrki ”Speedy” Saarinen.
Kappaleet

"Areenalla jyrää!" - 2:23 (Heinolassa jyrää)
"Siiderihai" - 2:56 (Tigershark)
"Elvistellään!" - 2:46
"Isoisän aasinhattu" - 3:23 (Rosvo-Roope)
"Olen rapulainen" - 3:02 (Rotunainen)
"Ei se mitn!" - 2:50 (Let's Stick Together)
"Haluatko nostaa fyrkkaa?" - 1:49 (Haluatko ostaa vokaalin?)
"I Only Wanna Be With Juice" - 2:10 (I Only Wanna Be With You)
"Olet valtakunnan viisain" - 3:05
"Mä teen biisin mistä vaan" - 2:37
"Mie ja Turo’s Hevi Gee" - 3:37 (Me and Bobby McGee)
"Silakka-apajalla" - 1:53
"Moppihippitukka" - 2:59
"Velkavankilalaulu" - 2:46 (Sixteen Tons)
Muusikot

Pekka ”Keppi” Heinänen, kitara ja huuliharppu
Ismo Karonen, kitara
Hara Laukkanen, laulu
Samuli Halonen, rummut ja lyömäsoittimet
Ari Hukkanen, basso ja taustalaulu
Aiheesta muualla

Ei se mitn! discogs.com -sivustolla (englanniksi)
Elämän ja kuoleman salaisuudet

| Elämän ja kuoleman salaisuudet> The Secrets of Life and Death |
| --- | --- |

Alkuperäisteos
Kirjailija:  Rebecca Alexander
Kieli:  englanti
Genre:  romaani
Kustantaja:  Del Rey
Julkaistu:  2013
ISBN:  978-009195323-2
Suomennos
Suomentaja:  Sami Heino
Kustantaja:  Like
Julkaistu:  2014
Ulkoasu:  sidottu
Sivumäärä:  416
ISBN:  978-952-01-1076-5
Löydä lisää kirjojaKirjallisuuden teemasivulta
Elämän ja kuoleman salaisuudet (engl. The Secrets of Life and Death) on Rebecca Alexanderin vuonna 2013 ilmestynyt romaani. Teos ilmestyi suomeksi vuonna 2014 Liken kustantamana.
Aiheesta muualla

The Secrets of Life and Death. Kirkus Reviews 2014. (englanniksi)
Stefan Fergus: An Interview with Rebecca Alexander. Civilian Reader 10.10.2013. (englanniksi)
Donovan Ruddock

| Donovan Ruddock> Henkilötiedot |
| --- | --- |
Koko nimi:  Donovan Ruddock
Syntynyt: 21.9.1963 St Catherine, Jamaika
Kansalaisuus:  Kanada
Nyrkkeilijä
Lempinimi:  Razor
Pituus:  191  cm
Painoluokka:  Raskassarja
Kätisyys:  oikeakätinen
Ammattilaistilastot
Ottelut:  43
Voitot:  37
– tyrmäysvoitot:  28
Tappiot:  5
Ratkaisemattomat:  1
Ei tuomiota/ mitätöity:  -
Donovan "Razor" Ruddock (s. 21. syyskuuta 1963 St Catherine, Jamaika) tunnetaan myös nimellä Razor Ruddock, on kanadalainen raskaansarjan nyrkkeilijä.
Ruddock nyrkkeili ammattilaisena vuodesta 1982 vuoteen 2001 voittaen urallaan mm. kahdesti Kanadan raskaansarjan mestaruuden. Ruddock ei ikinä otellut suurten liittojen maailmanmestaruudesta, mutta kohtasi siitä huolimatta urallaan useita raskaansarjan tulevia tai entisiä maailmanmestareita, kuten esimerkiksi Mike Tysonin, James "Bonecrusher" Smithin, Tommy Morrisonin sekä Lennox Lewisin.
Vaikkakin Ruddock nähdään usein alisuorittajana, oli hän 1990-luvun alkupuolella arvostettu ja pelätty vastustaja lajin suurimpienkin nimien keskuudessa. Esimerkiksi Evander Holyfield, Riddick Bowe ja George Foreman kieltäytyivät ottelemasta häntä vastaan.
Ammattilaisura

Ruddockin ammattilaisura lähti käyntiin verrattain hitaasti. Hän otteli vuosien 1982-85 välillä vain 11 kertaa.
Vuonna 1985 kanadalainen koki uransa ensimmäisen tappion David Jacoa vastaan. Ruddock hallitsi ottelua suvereeniin tapaan, kunnes kahdeksannessa erässä väsyi täysin yllättäen. Ottelun jälkeen selvisi, että hänellä on hengityselimistöön liittyvä sairaus. Lääkäreiden mukaan sairaus saattaisi päättää jopa hänen uransa . Kanadalainen kuitenkin toipui nopeasti ja seuraavan kuuden vuoden ajan Ruddockin nyrkkeilyura oli vahvassa nosteessa hänen voittaessaan kaikki tuon ajanjakson aikana käydyt ottelunsa. Voitettujen ottelijoiden joukosta löytyivät mm. James Broad, Ken Lakusta, Michael Dokes sekä ex-maailmanmestarit Michael Weaver ja "Bonecrusher" Smith.
Ammattilaisura > Ottelut Tysonia vastaan

Pitkän tappiottoman putkensa johdosta Ruddock oli kivunnut WBC-liiton listauksessa sijalle kolme. Hyvän listasijoituksensa ansiosta hänelle avautui mahdollisuus alkuvuodesta 1991 kohdata mestarin ykköshaastaja, entinen WBC, WBA sekä IBF -liittojen maailmanmestari Mike Tyson. Jo ensimmäinen Ruddockin ja Tysonin välinen kohtaaminen huomioitiin näkyvästi medioissa. Journalistit tarttuivat erityisesti Tysonin lausahduksiin joiden sävy oli usein Ruddockia halventavia niin henkilönä kuin nyrkkeilijänä. Itse ottelussa Ruddock kävi kahdesti lattiassa, mutta aiheutti ajoittain rajulla etukäden koukullaan myös Tysonille selviä ongelmia. Erityisesti ottelun kuudennessa erässä voimalla ladattu kohokoukku järkytti Tysonia. Seitsemännessä erässä entisen kiistattoman maailmanmestarin raju iskuyhdistelmä horjutti kuitenkin Ruddockia siinä määrin, että tuomari Richard Steele katsoi parhaimmaksi keskeyttää ottelun. Ruddock itse protestoi voimakkaasti päätöstä vastaan ja osa yleisöstäkin suivaantui päätöksestä niin, että kehässä syntyi pienimuotoinen mellakka.
Kiihkeätempoisen ottelun epäselvä lopputulos synnytti välittömästi kysynnän uusintaottelua kohtaan. Nyrkkeilijöiden toinen kohtaaminen järjesteltiinkin ennätysvauhdilla: ottelun päivämääräksi sovittiin kesäkuun 28 eli näin ollen revanssi oteltaisiin vain kolme kuukautta edellisen kohtaamisen jälkeen. Tällä kertaa oteltiin täydet kaksitoista erää, mutta voittaja säilyi samana. Tyson onnistui jälleen lyömään kahdesti Ruddockin kanveesille. Ottelussa nähtiin ajoittain myös varsin likaisia otteita: Ruddockilta vähennettiin erässä kahdeksan yksi piste hänen lyötyä Tysonia kongin jälkeen, Tysonilta taas vähennettiin erinnäisten koiruuksien takia piste erissä 4,9 ja 10. Ottelun jälkeen Tyson totesi, että kukaan ei ole lyönyt häntä yhtä kovaa kuin Ruddock ja povasi kanadalaiselle valoisaa tulevaisuutta ammattilaiskehissä .
Ammattilaisura > Ottelu Lewisiä vastaan

Hävittyään Tysonille toistamiseen, Ruddock voitti kaksi seuraavaa otteluaan tyrmäyksellä: entisen WBA-liiton mestarin
Greg Pagen erässä kahdeksan ja kaikki uran 25 edellistä ottelua voittaneen Phil Jacsonin erässä neljä. Näiden voittojen myötä Ruddock säilytti sijoituksensa WBC-liiton listauksen kärkipäässä. Korkea sijoitus 
oikeutti hänet kohtaamaan tulevan nyrkkeilijäsuuruuden Lennox Lewisin ottelussa, jonka voittaja alustavien suunnitelmien mukaan kohtaisi hallitsevan 
WBC-liiton mestarin Riddick Bowen. Ottelusta ennakointiin tasaista ja esimerkiksi Tysonin leirissä arvuuteltiin ennen 
ottelua, että Ruddockin ottelutyyli tulisi osoittautumaan hankalaksi verrattain kokemattomalle Lewisille. Oman lisäjännitteen otteluun toi myös seikka, että Ruddock oli ottanut pistevoiton Lewisistä amatöörinä reilut kymmenen vuotta aiemmin . Vuoden 1992 lokakuussa käydystä ottelusta tuli kuitenkin yllättäen Lewisin täydellistä näytöstä, sillä nuori britti ei antanut Ruddockille mitään mahdollisuuksia, vaan löi hänet kanveesille kerran ensimmäisessä erässä ja kahdesti toisessa erässä ennen kuin kehätuomari Joe Cortez päätti 
keskeyttää ottelun.
Ammattilaisura > Myöhempi ammattilaisura

Ruddockin viimeinen kansainvälisesti noteerattu ottelu oli Tommy Morrisonia vastaan vuonna 1995. Ottelusta kehkeytyi kaikin puolin viihdyttävä. Ruddock iski Morrisonin mattoon jo heti ensimmäisessä erässä, onnistumatta kuitenkaan tyrmäämään häntä. Kuudennessa erässä Ruddock sai iskuillaan Morrisonin polvet notkahtelemaan useaan otteeseen. Tästä rohkaistuneena Ruddock sortui yltiöpäiseen tyrmäyksen hakuun ja päätyi itse luvunottoon juoksemalla Morrisonin täydellisesti ajoittamaan oikeaan koukkuun. Ruddock onnistui pääsemään jaloilleen, mutta kehätuomari Ron Lipton joutui keskeyttämään ottelun vielä samassa erässä, koska kanadalainen ei selvästikään enää kyennyt puolustautumaan kehässä. Kyseisen ottelun jälkeen Ruddock piti taukoa nyrkkeilystä vajaat kolme vuotta, mutta jatkoi sen jälkeen uraansa vielä vuoteen 2001 asti, häviämättä yhtään ottelua paluunsa jälkeen. Hän lopetti uransa hallitsevana Kanadan raskaansarjan mestarina.
Vaikka Ruddock loikin menestyksekkään uran raskaassasarjassa, parhaiten hänet kuitenkin muistetaan nimekkäille vastustajilleen kärsimistään tappiosta. Myös hänen tavaramerkkinsä, yllättävä ja voimakas vasemman käden kohukoukku, on jäänyt monen lajia seuraavan mieleen.
Aiheesta muualla

boxrec.com
Ei rikosmielessä

| Ei rikosmielessä> Absence of Malice |
| --- | --- |

Ohjaaja:  Sydney Pollack
Käsikirjoittaja:  Kurt Luedtke
Tuottaja:  Sydney Pollack
Säveltäjä:  Dave Grusin
Kuvaaja:  Owen Roizman
Leikkaaja:  Sheldon Kahn
Pääosat:   Paul Newman  Sally Field  Bob Balaban 
Valmistustiedot
Valmistusmaa:  Yhdysvallat
Tuotantoyhtiö:   Mirage Enterprises  Columbia Pictures Corporation 
Levittäjä:  Columbia Pictures Netflix
Ensi-ilta:  1981, Suomessa 1982
Kesto:  117 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ei rikosmielessä (Absence of Malice) on Sydney Pollackin ohjaama draamaelokuva vuodelta 1981. Lehdistön moraalia tarkastelevan draaman on käsikirjoittanut Kurt Luedtke, ja sen pääosissa näyttelevät Paul Newman, Sally Field ja Bob Balaban.
Juoni

Floridalainen alkoholitukkukauppias ja rikollisen poika Michael Gallagher (Newman) näkee eräänä aamuna nimensä lehden etusivulla, jossa häntä syytetään satamatyöläisten liiton johtajan murhasta. Jutun kirjoittaja on toimittaja Megan Carter (Field). Asian käsittelyn myötä he rakastuvat.
Näyttelijöitä

| 0 | 1 | 2 |
| --- | --- | --- |
|  Paul Newman  | … |  Gallagher   |
|  Sally Field  | … |  Megan   |
|  Bob Balaban  | … |  Rosen   |
|  Melinda Dillon  | … |  Teresa   |
|  Luther Adler  | … |  Malderone   |
|  Barry Primus  | … |  Waddell   |
|  Josef Sommer  | … |  McAdam   |
|  John Harkins  | … |  Davidek   |
|  Don Hood  | … |  Quinn   |
|  Wilford Brimley  | … |  Wells   |
|  Arnie Ross  | … |  Eddie Frost   |
|  Phanie Napoli  | … |  Nickie   |
|  Shelley Spurlock  | … |  Sarah Wylie   |
Vastaanotto

Ei rikosmielessä tuotti Oscar-ehdokkuudet miespääosasta Paul Newmanille, naissivuosasta Melinda Dillonille ja alkuperäiskäsikirjoituksesta Kurt Luedtkelle. Elokuva sai kunniamaininnan Berliinin elokuvajuhlilla.
The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Video-oppaassa vuodelta 1994 Asko Alanen kutsuu elokuvaa ”pehmeän poliittiseksi ja painomusteen makuiseksi siirapiksi”. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.
Ensimmäinen tasavalta

Ensimmäinen tasavalta voi tarkoittaa jotain ajanjaksoa useiden valtioiden historiassa. Se voi viitata ainakin seuraaviin:
Rooman ensimmäinen tasavalta eli Rooman tasavalta (509 eaa. – 27 eaa.)
Puolan ensimmäinen tasavalta (1569–1795)
Ranskan ensimmäinen tasavalta (1792–1804)
Venezuelan ensimmäinen tasavalta (1811–1812)
Kreikan ensimmäinen tasavalta (1822–1832)
Espanjan ensimmäinen tasavalta (1873–1874)
Brasilian  ensimmäinen tasavalta (1889–1930)
Filippiinien ensimmäinen tasavalta (1899–1901)
Portugalin ensimmäinen tasavalta (1910–1926)
Armenian ensimmäinen  tasavalta (1918–1920)
Unkarin ensimmäinen tasavalta (1918–1920)
Tšekkoslovakian ensimmäinen tasavalta (1918–1938)
Itävallan ensimmäinen tasavalta (1919–1934)
Suomen ensimmäinen tasavalta, ajanjaksosta 1919–1944 Suomessa joskus käytetty nimi
Slovakian ensimmäinen tasavalta (1939–1945)
Italian ensimmäinen tasavalta, ajanjaksosta 1947–1992 joskus käytetty nimitys
Korean ensimmäinen tasavalta (1948–1960)
Malediivien ensimmäinen tasavalta (1952–1954)
Vietnamin ensimmäinen tasavalta (1955–1963)
Madagaskarin  ensimmäinen tasavalta (1958–1972)
Ghanan ensimmäinen tasavalta (1960–1966)
Nigerian ensimmäinen tasavalta (1963–1966)
Eskolaiitti

| Eskolaiitti |
| --- | --- |

Luokka:  oksidimineraalit
Kemialliset ominaisuudet
Kemiallinen kaava:  Cr2O3
Molekyylipaino:  151,99 g/mol
Fysikaaliset ominaisuudet
Väri:  musta
Asu:  kiteet prismamaisia tai levymäisiä
Kidejärjestelmä:  trigoninen
Lohkeavuus:  ei ole
Murros:  hauras tai epätasainen
Taottavuus:  murenee taottaessa
Kovuus Mohsin asteikolla:  8–8,5
Tiheys:  5,18 g/cm3
Optiset ominaisuudet
Kiilto:  metallikiilto
Viiru:  vihreä
Läpinäkyvyys:  läpinäkymätön
Lähteet
   
Aiheesta muualla
  Eskolaiitti Commonsissa 
Eskolaiitti on harvinainen kromioksidimineraali, joka on nimetty suomalaisen geologin, Pentti Eskolan mukaan. Mineraali on löydetty Outokummun malmiesiintymästä. Eskolaiittia esiintyy kromirikkaissa tremoliittikarsissa, metakvartsiiteissa ja kloriittijuonissa. Sitä on tavattu harvoin myös joistakin meteoriiteista.
Aiheesta muualla

Handbook of Mineralogy: Eskolaite (pdf) (englanniksi)
Endeavour (täsmennyssivu)

Wikisanakirjassa on tähän liittyvä sananselitys: .
Endeavour voi tarkoittaa ainakin seuraavia:
Endeavour, Nasan avaruussukkula
HMS Endeavour, James Cookin tutkimusmatkallaan käyttämä purjelaiva
Nuori Morse (Endeavour), brittiläinen televisiosarja
Ford Endeavour, automalli (Ford Everestin nimi Intiassa).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Endeavour”, voi hakea sivunnimihaulla, laajalla sivunnimihaulla tai tekstihaulla.
Ensimmäinen universaali esivanhempi

Osa
biologian
artikkelisarjaa
Keskeisiä aiheita
Yhteinen polveutuminen
Evoluution todisteet
Prosessit ja lopputulokset
Populaatiogenetiikka · Geneettinen variaatio · Mutaatio · Luonnonvalinta · Adaptaatio · Geneettinen ajautuminen · Geenivirta · Lajiutuminen · Sopeutumislevittäytyminen · Yhteistyö · Koevoluutio · Divergenssi · Konvergenssi · Paralleelinen evoluutio · Sukupuutto
Luonnonhistoria
Elämän alkuperä · Elämän historia · Evoluution aikajana · Ihmisen evoluutio · Evoluutiopuu · Biodiversiteetti · Eliömaantiede · Taksonomia · Kladistiikka · Välimuotofossiili · Joukkosukupuutto
Evoluutioteorian historia
Yleiskatsaus · Darwin · 
Lajien synty · Moderni synteesi
Tutkimushaarat ja sovellukset
Ekologinen genetiikka · Evoluutiolaskenta · Evoluutiopsykologia · Fylogenetiikka · Jalostus · Systematiikka
Yhteiskunnalliset vaikutukset
Yhteiskunnalliset vaikutukset
Vastustus
n · k ·
Ensimmäinen universaali esivanhempi (engl. first universal common ancestor, FUCA) on hypoteettinen ensimmäinen yhteinen esivanhempi. Sillä ei olisi solua ja se olisi varhaisin geneettinen organismi, joka pystyisi biologisesti tuottamaan RNA-molekyylien perusteella tuottamaan peptidejä proteiinien valmistamiseksi. Se olisi myös sukupuuttoon kuolleiden LUCA:n sisarusten esivanhempi. Niistäkin on voinut siirtyä geenejä horisontaalisesti esivanhempiimme.
Ende

Ende on muun muassa seuraavien henkilöiden sukunimi:
Edgar Ende (1901–1965), saksalainen taidemaalari ja kirjailija
Hermann Ende (1829–1907), saksalainen arkkitehti
Michael Ende (1929–1995), saksalainen kirjailija ja antroposofi
Sonja van den Ende (s. 1964), alankomaalainen kansalaisjournalisti, Venäjä-mieliseksi salaliittoteoreetikoksikin sanottu.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Elaine Cassidy

| Elaine Cassidy |
| --- | --- |

Henkilötiedot
Syntynyt: 31. joulukuuta 1979 (ikä 44) Kilcoole, Wicklown kreivikunta
Kansalaisuus:  Irlanti
Ammatti:  näyttelijä
Puoliso:  Stephen Lord
Aiheesta muualla
IMDb
Elonet
Elaine Cassidy (s. 31. joulukuuta 1979 Kilcoole, Wicklown kreivikunta, Irlanti) on irlantilainen näyttelijä. Hän on naimisissa näyttelijä Stephen Lordin kanssa. He asuvat Greenwichissä, Lontoossa.
Cassidy on näytellyt pääosin elokuvissa ja televisiosarjoissa, mutta hän näyttelee myös Coldplayn kappaleen ”The Scientist” musiikkivideolla.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomioita |
| --- | --- | --- | --- | --- |
| 1996 | Aurinko, kuu ja tähdet | The Sun, the Moon and the Stars | Shelley |  |
| 1999 | Matka pahuuteen | Felicia’s Journey | Felicia |  |
| 2001 | Disco Pigs | Disco Pigs | Runt/Sinead |  |
| 2001 | The Others | The Others | Lydia |  |
| 2001 | The Lost World | The Lost World | Agnes Cluny | televisioelokuva |
| 2002 | The Bay of Love and Sorrows | The Bay of Love and Sorrows | Carrie Matchett |  |
| 2003 | Watermelon | Watermelon | Anna Ryan | televisioelokuva |
| 2005 | Uncle Adolf | Uncle Adolf | Geli Raubal | televisioelokuva |
| 2006 | The Truth | The Truth | Candy |  |
| 2007 | Paluu Yorkshireen | And When Did You Last See Your Father? | Sandra |  |
| 2007 | A Room With A View | A Room With A View | Lucy Honeychurch | televisioelokuva |
| 2008 | Little White Lie | Little White Lie | Annie | RTÉ:n televisioelokuva |
| 2011 | Just Henry | Just Henry | Maureen | televisioelokuva |
| 2011 | The Miraculous Year | The Miraculous Year | Brona McKinney | televisioelokuva |
| 2014 | The Loft | The Loft | Ellie Seacord |  |
| 2015 | The Program | The Program | Betsy Andreu |  |
| 2016 | Property of the State | Property of the State | Margaret |  |
| 2016 | Mum’s List | Mum’s List | Rachel |  |
| 2018 | Strangeways Here We Come | Strangeways Here We Come | Steph Nolan |  |